EkBass/fiwiki-20250220-pages-articles huggingface dataset:
James Harden

James Edward Harden jr. (s. 26. elokuuta 1989 Los Angeles, Kalifornia) on yhdysvaltalainen koripalloilija, joka on pelannut NBA:ssa vuodesta 2009 lähtien. Hän edusti vuosina 2009–2012 Oklahoma City Thunderia ja vuosina 2012–2021 Houston Rocketsia. Tammikuussa 2021 hän siirtyi Brooklyn Netsiin. Helmikuussa 2022 hän siirtyi pelaajakaupan myötä Philadelphia 76ersiin ja marraskuussa 2023 pelaajakaupassa Los Angeles Clippersiin. == Ura == Hardenin varasi NBA:han vuoden 2009 varaustilaisuudessa kolmannella vuorolla Oklahoma City Thunder. Yliopistotasolla hän pelasi vuosina 2007–2009 Arizonan valtionyliopistossa. Heittävänä takamiehenä pelaava Harden palkittiin kaudella 2011–2012 kauden parhaana kuudentena pelaajana. Kaudella 2009–2010 hänet valittiin tulokkaiden kakkostähdistöjoukkueeseen. Oklahoma City Thunder ylsi kaudella 2011–2012 NBA:n finaaleihin, mutta hävisi mestaruuden Miami Heatille. Kauden jälkeen Thunder pyrki tekemään jatkosopimuksen Hardenin kanssa (hänen aiempi sopimuksensa seuran kanssa olisi päättynyt vuonna 2013), mutta ei tässä onnistunut. Lokakuussa 2012, juuri ennen kauden 2012–2013 alkua, Harden siirtyi Houston Rocketsiin pelaajakaupassa, jossa Rockets sai hänen lisäkseen Cole Aldrichin, Daequan Cookin sekä Lazar Haywardin ja jossa Thunder sai vaihdossa Jeremy Lambin, Kevin Martinin, kaksi ensimmäisen kierroksen varausvuoroa sekä toisen kierroksen varausvuoron. Maaliskuussa 2015 Harden paranteli NBA:n piste-ennätystään 50:een.http://www.iltasanomat.fi/koripallo/art-1426819989197.html Harden on NBA-historian ensimmäinen pelaaja, joka teki tripla-tuplassaan yli 50 pistettä, 15 levypalloa ja 15 korisyöttöä. Hänen lukemansa 1. tammikuuta 2017 olivat 53 pistettä, 17 korisyöttöä ja 16 levypalloa. Heinäkuussa 2017 Harden teki Rocketsin kanssa nelivuotisen ja 160 miljoonan dollarin arvoisen jatkosopimuksen.https://yle.fi/urheilu/3-9713538 Vuodenvaihteessa 2018–2019 Harden teki vähintään 30 pistettä useammassa peräkkäisessä ottelussa kuin kukaan yli 50 vuoteen.https://yle.fi/urheilu/3-10596504 === Maajoukkue === Harden teki ensiesiintymisensä Yhdysvaltain koripallomaajoukkueessa vuonna 2012. Hän oli tuona vuonna osa Lontoon olympialaisten miesten koripalloturnauksen voittanutta joukkuetta. Harden pelasi myös Espanjan MM- kilpailuissa 2014, missä Yhdysvallat voitti jälleen kultaa. == Lähteet == * James Harden Stats Basketball-Reference.com * James Harden Statistics College Basketball at Sports-Reference.com * James Harden nba.com * Hardenin triplatupla USATODAY 2. tammikuuta 2017 === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1989 syntyneet Luokka:Elävät henkilöt
Karine Gambier

Karine Gambier on entinen ranskalainen pornonäyttelijä, joka esiintyi urallaan usean kymmenen pornoelokuvan ohella pääosassa myös muutamassa seksploitaatio- elokuvassa. Gambierin ura näyttelijänä ja aikuisviihdetähtenä kesti vuodet 1976-1980. Mainittavia Gambierin tähdittämiä seksploitaatio-elokuvia ovat Max Pécasin ohjaama Luxure (1976), Jesus Francon ohjaamat Die Teuflischen Schwestern (1977), Voodoo Passion (1977), Frauen für Zellenblock 9 (1977) ja Cocktail spécial (1978) sekä Erwin C. Dietrichin ohjaamat Gefangene Frauen (1979) ja Guy de Maupassant -sovitus Die Nichten der Frau Oberst (1980). == Lähteet == Luokka:Ranskalaiset pornonäyttelijät Luokka:Ranskalaiset näyttelijät Luokka:Syntymävuosi puuttuu Luokka:Elävät henkilöt
Derek Fisher

Derek Lamar Fisher (s. 9. elokuuta 1974 Little Rock, Arkansas) on yhdysvaltalainen koripallovalmentaja ja pelaajauransa päättänyt koripalloilija, pelipaikaltaan pelintekijä. Hän pelasi ammattilaisena NBA:ssa vuosina 1996–2014. Fisherin varasi NBA:han vuoden 1996 varaustilaisuudessa 24. vuorolla Los Angeles Lakers, jonka lisäksi Fisher edusti pelaajana Golden State Warriorsia, Utah Jazzia, Oklahoma City Thunderia ja Dallas Mavericksia. Yliopistotasolla hän pelasi vuosina 1992–1996 Arkansasin yliopiston joukkueessa, Arkansas Razorbacksissä. Pelintekijänä pelannut Fisher voitti Lakersia edustaen yhteensä viisi NBA:n mestaruutta kausina 1999–2000, 2000–2001, 2001–2002, 2008–2009 ja 2009–2010. Fisher lopetti pelaajauransa kevään 2014 jälkeen. Pudotuspeleistä pudonnut New York Knicks erotti valmentajansa ja nimitti Fisherin uudeksi päävalmentajakseen.http://yle.fi/urheilu/derek_fisher_paattaa_nba- pelaajauransa_-_siirtyy_knicksin_paavalmentajaksi/7290424 Fisher erotettiin toimestaan helmikuussa 2016.http://www.nba.com/knicks/knicks-relieve-fisher- coaching-duties Kesällä 2016 Fisher vihjaili paluuaikeistaan NBA-kentille, tällä kertaa pelaajana. == Lähteet == * Derek Fisher NBA Stats Basketball- Reference.com * Derek Fisher Stats College Basketball at Sports-Reference.com * Derek Fisher nba.com === Viitteet === == Aiheesta muualla == Luokka:Yhdysvaltalaiset koripalloilijat Luokka:Yhdysvaltalaiset koripallovalmentajat Luokka:Vuonna 1974 syntyneet Luokka:Elävät henkilöt
Vapauden hurma

Vapauden hurma on Liljan Loisto -yhtyeen toinen pitkäsoitto. Sen julkaisi Suomen Musiikki 30. toukokuuta 2012, ja sen kappaleesta "Varkaat kulkurit" on julkaistu musiikkivideo. Albumi nousi Suomen virallisen albumilistan 26. sijalle viikolla 26/2012. Viikko jäi albumin ainoaksi listalla. == Kappaleet == # # # # # # # # # # # # == Arvostelut == * Helsingin Sanomat: Helsingin Sanomat * Keskisuomalainen: suopeaKeskisuomalainen == Lähteet == Luokka:Liljan Loiston albumit Luokka:Vuoden 2012 albumit
Kottonmouth Kings

Kottonmouth Kings on kalifornialainen rap rock -yhtye Orange Countystä. Yhtye perustettiin vuonna 1994. Kottonmouth Kingsissä on tällä hetkellä seitsemän jäsentä, joista neljä laulaa. Yhtyeeseen kuuluu Daddy-X, D-Loc, Johnny Richter, The Dirtball, Lou Dog, DJ Bobby B ja Taxman. Neljä ensimmäistä ovat pääasiallista laulajaa. Yhtyeen kaikki jäsenet ovat tunnettuja kannabiksen kannattajia. Monet yhtyeen kappaleista kertovatkin kannabiksesta. Yhtye sai ensimmäisen kerran suurta suosiota kun sen kappale Suburban Life oli elokuvan Scream 2 soundtrackilla. Yhtye julkaisi ensimmäisen albuminsa nimeltä Royal Highness vuonna 1998 Capitol Recordsin kautta. Yhtyeen musikaalisiin vaikuttajiin kuuluvat mm. Rage Against The Machine, Insane Clown Posse, Red Hot Chili Peppers, Tech N9ne ja Ice Cube. Luokka:Yhdysvaltalaiset hip hop -yhtyeet Luokka:Yhdysvaltalaiset rockyhtyeet Luokka:1990-luvun yhtyeet ja sooloartistit
Bell P-63 Kingcobra

Bell P-63 Kingcobra oli toisen maailmansodan aikainen Yhdysvalloissa valmistettu hävittäjälentokone, P-39 Airacobran paranneltu versio. Sen erottaa edellisestä lähinnä nelilapaisesta potkurista sekä pystymmästä peräsimestä. P-63 Kingcobran aseistuksena oli potkurinnavan lävitse ampuva 37 mm tykki ja neljä 12,7 mm konekivääriä, joista kaksi siipien alla gondoleissa ja kaksi rungossa. Konetyypissä oli edeltäjänsä tavoin runko- ja siipiripustimet pommeja ja pudotettavia lisäpolttoainesäiliöitä varten. Bell P-63 Kingcobran moottorirakenne oli vastaavanlainen kuin edeltäjänsä, jossa V-moottori on sijoitettuna keskirunkoon lentäjän taakse ja potkuria pyörittävä pitkä akseli kulkee hänen jalkojensa välissä olevassa akselitunnelissa. Paranneltu Allison- rivimoottori tuotti 1 800 hevosvoiman huipputehon 7 300 metrin korkeudessa. Merenpinnan tasolla enimmäisteho oli 1 500 hv. Huippunopeus oli 660 km/h, eli sama kuin P-38 Lightningilla. Lakikorkeus oli sekin tasan vastaava, 13 100 metriä.http://www.militaryfactory.com/aircraft/detail.asp?aircraft_id=263 Konetyyppi ehti vielä osallistua sotatoimintaan. Sitä käyttivät Yhdysvaltain lisäksi ainakin Ranska ja Neuvostoliitto.http://www.wwiivehicles.com/usa/aircraft/fighter/bell-p-63-kingcobra.asp Neuvostoliittolaiset saavuttivat joitakin ilmavoittoja Tyynenmeren sodassa Japania vastaan tällä tyypillä. ==Tekniset tiedot== ==Lähteet== * Mondey, David: The Hamlyn Concise Guide to American Aircraft of World War II, Chartwell Books, Lontoo Englanti ISBN 0-7858-1361-6 (s. 12–14) **http://p63kingcobra.com/p-63_kingcobra_history.html ===Viitteet=== ==Aiheesta muualla== *http://www.p63kingcobra.com/ *http://www.wwiivehicles.com/usa/aircraft/fighter/bell-p-63-kingcobra.asp *http://www.militaryfactory.com/aircraft/detail.asp?aircraft_id=263 *http://www.skytamer.com/Bell_P-63A.html *http://www.aviation- history.com/bell/p63.html Luokka:Yhdysvaltalaiset hävittäjälentokoneet Luokka:1940-luvun hävittäjälentokoneet P-63 Kingcobra
Anthon Berg

Anthon Berg on tanskalainen yritys, joka on tehnyt suklaata vuodesta 1884. Suklaan valmistamisen aloitti hedelmä- ja vihanneskauppias Anthon Berg, joka sittemmin siirsi vastuun yrityksestään pojalleen Gustaville. Tuotteet saavuttivat nopeasti suosiota keski- ja yläluokkaisten kööpenhaminalaisten keskuudessa. Anthon Bergistä tuli Tanskan hovin hovihankkija.About Anthon Berg Se kuuluu nykyisin Toms Gruppeniin.Toms.dk: Anthon Berg == Lähteet == == Aiheesta muualla == * Viralliset sivut , , Luokka:Tanskalaiset elintarvikeyhtiöt Luokka:Suklaa
Friele

Kaffehuset Friele on norjalainen kahvinvalmistaja, jonka pääpaikkana on Bergenin Midtun. Yhtiö perustettiin vuonna 1799, ja sen omistaa nykyisin Herman Friele. Friele ostaa kahvipapunsa pääasiassa Brasiliasta ja Keniasta. 1980-luvulle saakka Frielen kahvia myytiin enimmäkseen läntisessä ja pohjoisessa Norjassa, mutta sittemmin sen suosio on laajentunut; nykyisin Friele on maan suurin kahviyhtiö 35 % markkinaosuudellaan. == Aiheesta muualla == * Viralliset sivut Luokka:Norjalaiset yritykset Luokka:Kahvi
Protection

Protection on Massive Attackin vuonna 1994 julkaistu albumi. ==Tyyli== Protection nousi monien kriitikoiden listoilla vuoden 1994 parhaiden albumien joukkoon. Se on valittu legendaarisen Rolling Stone -musiikkilehden 'Kaikkien aikojen siisteimpien albumien listalle'. Kuten Massive Attackin tapauksessa yleisemminkin, albumi välttää tyylirajojen tarkkaa kategorisointia. Levykokonaisuus sisältää vaikutteita niin R&B;:stä, hip hopista/rapista, reggaesta ja syntetisaattoripopista. Albumi noudattaa debyytin rakennetta kannessa käytettyä fonttia myöten. DJ Mad Professor teki Protectionista vuonna 1995 remix-albumin No Protection. ==Kappalelista== ==Henkilöstö== *Massive Attack - tuotanto, miksaus, ohjelmointi, kansitaide *Nellee Hooper - tuotanto, miksaus *Marius De Vries, Andy Wright, The Insects, Nick Warren - ohjelmointi *Robert Del Naja, Grant "Daddy G" Marshall, Tricky, Tracey Thorn, Horace Andy, Nicolette - laulu *Craig Armstrong - piano *Chester Kamen - kitara *Rob Merril - rummut *Mark Stent - äänitys *Jim Abbiss - loppumiksaus *Jeremy "Jim Bob" Wheatley - lisä-äänitykset *Al Stone - lisä-äänitykset *Mike Marsh - masterointi *Michael-Nash Assoc - kansitaide *Matthew Donaldson, Jean Baptiste Mondino, Eddie Monsoon - valokuvaus == Lähteet == Luokka:Massive Attackin albumit Luokka:Vuoden 1994 albumit
Helvi Vasenius

Anna Helvi Vasenius, o.s. Wilska, (16. helmikuuta 1923 Parikkala – 18. toukokuuta 2012 Helsinki) oli suomalainen professori, oppiarvoltaan eläinlääketieteen tohtori. Vaseniuksen vanhemmat olivat maanviljelijä Juhana Wilska ja Anna Maria Saukkonen. Hän kirjoitti Ylioppilaaksi Parikkalan yhteislyseosta 1943. Hän valmistui eläinlääketieteen kandidaatiksi 1948 ja opiskeli sen jälkeen Helsingissä ja Tukholmassa. Eläinlääkärin laillistuksen hän sai 1951. Hänen väitöskirjansa Factors influencing the rapid multiplication of enteropathogenetic porcine Escherichia coli strains with special reference to their colicinogenic and fermentative properties hyväksyttiin eläinlääketieteellisessä korkeakoulussa 1966. Kuusjärven kunnan elintarviketarkastajana Vasenius toimi 1953–1957, valtion eläintieteellisen laitoksen laboraattorina 1957–1959 ja osastonjohtajana 1959–1963 sekä eläinlääketieteellisen korkeakoulun mikrobiologian ja epizootologian yliassistenttina 1963–1969. Nimityksen mikrobiologian ja epizootologian dosentiksi Vasenius sai 1968. Hän siirtyi valtion eläinlääketieteelliselle laitokselle serobakteriologian osaston johtajaksi ja professoriksi 1969. Hän jäi eläkkeelle 1987.Hannu Saloniemi, Eläinlääkäri tutki ja opetti. Kuolleet, Helsingin Sanomat 18.6.2012 sivu C 6 Vasenius ja hänen puolisonsa vuodesta 1951, apulaisprofessori Lauri Vasenius, tekivät merkittävän lahjoituksen Suomen eläinlääketieteen säätiölle. Lahjoitusvaroista myönnetään apurahoja muun muassa genetiikan ja mikrobiologian tutkimukseen. ==Lähteet== Luokka:Suomalaiset eläinlääkärit Luokka:Suomalaiset professorit Luokka:Vuonna 1923 syntyneet Luokka:Vuonna 2012 kuolleet
Eetu Rantala

Eetu Werneri Rantala (s. 5. kesäkuuta 1993 Oulainen) on suomalainen pikajuoksija. Hän edustaa Oulun Pyrintöä ja häntä on valmentanut vuodesta 2008 Jukka Vähäkangas. Vuosina 2015–2018 hän edusti Pudasjärven Urheilijoita ja sitä ennen Oulun Pyrintöä. ==Ura== Ennen siirtymistä pikajuoksuun Rantala harrasti jalkapalloa, uimahyppyjä ja pesäpalloa. ===SM-kisat=== Rantala voitti alle 20-vuotiaiden Suomen-mestaruuden 100 metrin juoksussa vuosina 2011 ja 2012 sekä sisäradoilla 60 metrillä vuonna 2012. Alle 23-vuotiaiden SM- hallikisoissa hän voitti 60 metriä vuosina 2013 ja 2014 sekä 200 metriä vuonna 2014. 15. kesäkuuta 2014 Lahden Eliittikisoissa Rantala juoksi 100 metrillä alle 23-vuotiaiden Suomen ennätyksen ja kautta aikain neljänneksi parhaan suomalaisajan 10,30 s.Yleisurheilun Suomen parhaat kautta aikojen. Viitattu 18.6.2014 Kalevan kisoissa 2014 Rantala voitti SM-kultaa sekä 100 että 200 metrillä ja vuonna 2018 hän voitti 100 metrilä. Kalevan kisoissa 2013 hän oli 100 metrillä toinen. Sisäratojen SM-kilpailuissa Rantala voitti 200 metrillä kultaa 2014 ja pronssia 2017 sekä 60 metrin juoksussa hopeaa 2013 ja pronssia 2014, 2018 sekä 2019. Aikuisten maaottelussa Rantala kilpaili ensimmäisen kerran Helsingissä vuonna 2011. Hän juoksi 4 × 100 metrin viestijoukkueessa, jonka juoksu hylättiin. Alle 18-vuotiaiden maaottelussa hän sijoittui 100 metrillä toiseksi Espoossa 2010. Hän voitti hallimaaottelussa 60 metriä 2014 ja 2017. ===Arvokisat=== Rantalan ensimmäiset aikuisten arvokisat olivat Helsingin EM-kilpailut 2012, joissa hän karsiutui 100 metrin juoksun alkuerissä ajalla 10,73 s. Alle 20-vuotiaiden MM-kilpailuissa Barcelonassa 2012 ja alle 23-vuotiaiden EM-kilpailuissa Tampereella 2013 Rantala selviytyi 100 metrillä välieriin. Hän eteni välieriin 100 metrillä Zürichin EM- kilpailuissa 2014 ja 60 metrillä Belgradin EM-hallikilpailuissa 2017. Berliinin EM-kilpailuissa 2018 hän juoksi 4 × 100 metrin viestijoukkueessa, joka sijoittui kuudenneksi SE-ajalla 38,92. Joukkue oli parantanut maan ennätystä jo alkuerissä aikaan 39,11. == Henkilökohtaiset ennätykset == === Ulkoradat === Matka Aika Paikka Päivä 100 m 10,30 Lahti 15. kesäkuuta 2014 200 m 21,08 Kuopio 3. elokuuta 2014 === Sisäradat === Matka Aika Paikka Päivä 60 m 6,70 Oulu Tampere 29. tammikuuta 2017 11\. helmikuuta 2017 200 m 21,25 Helsinki 16. helmikuuta 2014 Lähde == Lähteet == Luokka:Suomalaiset pikajuoksijat Luokka:Vuonna 1993 syntyneet Luokka:Elävät henkilöt
Olli Rantanen

Olli Rantanen (s. 23. toukokuuta 1988) on suomalainen pikajuoksija. Hän edustaa Tampereen Pyrintöä. Häntä valmensi vuoteen 2010 Jukka Sjöstedt ja nykyisin Niina Aatsinki. Rantanen sai 60 metrin juoksussa pronssia sisäratojen SM-kilpailuissa 2012. Ensimmäisessä aikuisten maaottelussaan hän sijoittui samalla matkalla viidenneksi Steinkjerissä helmikuussa 2012. == Henkilökohtaiset ennätykset == === Ulkoradat === Matka Aika Paikka Päivä 100 m 10,57 Tampere 13. kesäkuuta 2013 200 m 21,33 Ikaalinen 1. elokuuta 2012 400 m 48,74 Ikaalinen 5. kesäkuuta 2012 === Sisäradat === Matka Aika Paikka Päivä 60 m 6,83 Tampere 4. helmikuuta 2012 200 m 22,70 Helsinki 5. maaliskuuta 2006 == Lähteet == Luokka:Suomalaiset pikajuoksijat Luokka:Vuonna 1988 syntyneet Luokka:Elävät henkilöt
Milton S. Hershey

Milton Snavely Hershey (13. syyskuuta 1857 – 13. lokakuuta 1945) oli yhdysvaltalainen suklaatehtailija ja hyväntekijä. Hershey perusti vuonna 1894 Hershey Chocolate Company -suklaayhtiön, josta tuli Yhdysvaltain suurin suklaan valmistaja. Hershey aloitti uransa karamellien valmistajana 1880-luvulla. Vuonna 1893 hän aloitti suklaan valmistamisen ja myi muut makeistehtaansa vuonna 1900 keskittyen pelkästään suklaaseen. Vuonna 1903 Hershey osti maata Pennsylvaniasta ja perusti tiluksilleen Hersheyn tehdaskaupungin työntekijöidensä asuttavaksi ja suklaatehtaidensa sijainniksi paikallisten maitotilojen läheisyyteen. Hershey pyrki tekemään kaupungistaan mallikaupungin, jossa hänen työntekijöillään olisi hyvät sosiaalipalvelut ja viihtyisä asuinympäristö. Rikastuttuaan Hershey suuntautui hyväntekeväisyyteen, ja kaupunkinsa kehittämisen lisäksi hän perusti muun muassa orpolasten koulun ja useita hyväntekeväisyysrahastoja ja -järjestöjä. Hershey kuoli omassa sairaalassaan vuonna 1945. ==Lähteet== Luokka:Yhdysvaltalaiset liikemiehet Luokka:Yhdysvaltalaiset hyväntekeväisyyden harjoittajat Luokka:Suklaa Luokka:Vuonna 1857 syntyneet Luokka:Vuonna 1945 kuolleet
Marina (Iltola)

Marina (Iltola) (siviilinimeltään Maria Iltola, 2. joulukuuta 1930 Karkku, Salmi, Laatokan Karjala – 17. kesäkuuta 2012 Joensuu) oli suomalainen nunna ja Lintulan luostarin johtaja. Nuoruudessaan Iltola kävi Kuopion tyttölyseon. Ylioppilaaksi valmistuttuaan hän opiskeli kansakoulunopettajaksi Jyväskylän kasvatusopillisessa korkeakoulussa. Vuosina 1968–1982 Iltola työskenteli Suomen ortodoksisen kirkollishallituksen palveluksessa notaarina. Iltola oli lähetystyössä Keniassa 1977–1980. Siellä hänelle sattui vakava kolari, jonka toisena osapuolena oli kuorma-auto. Onnettomuudesta selviytyminen oli yksi merkittävä syy siihen, että Iltola liittyi Lintulan luostariin 1982. Hänestä tuli nunna vuonna 1988 nimellä Marina. Iltola valittiin luostarin johtajaksi 1998, kun edellinen igumenia Antonina oli kuollut. Ollessaan paluumatkalla Ilomantsista Lintulaan 13. kesäkuuta 2012 Iltola joutui auto-onnettomuuteen ja loukkaantui vaikeasti. Hän oli hoidettavana Pohjois-Karjalan keskussairaalassa mutta kuoli onnettomuuden aiheuttamien vammojen vuoksi 17. kesäkuuta 2012. Iltola siunattiin 21. kesäkuuta 2012 luostarin tiloissa. Iltolan siunasi haudan lepoon Suomen ortodoksisen kirkon arkkipiispa Leo. Ruumiinsiunauksen jälkeen Iltolan ruumis haudattiin luostarin kalmistoon. Hänen seuraajakseen igumeniana valittiin 29. syyskuuta 2012 pidetyssä sisariston kokouksessa nunna Mikaela (Unelma Röpelinen). == Lähteet == Luokka:Igumeniat Luokka:Suomalaiset uskonnolliset vaikuttajat‎ Luokka:Liikenneonnettomuudessa kuolleet Luokka:Vuonna 1930 syntyneet Luokka:Vuonna 2012 kuolleet
Teuronjoki

Teuronjoki on virtavesi seuraavilla paikkakunnilla: * Hämeenlinna * Kärkölä, Teuronjoki * Posio * Tammela, Teuronjoki == Lähteet == Luokka:Suomen joet
Liu Yang

Majuri Liu Yang (; s. 6. lokakuuta 1978 Linzhou, He'nan, Kiina) on Kiinan kansantasavallan ensimmäinen naistaikonautti, jonka ensimmäinen avaruuslento oli 16. kesäkuuta 2012 alkanut Shenzhou 9 -lento. ==Ura== Liu liittyi Kiinan kansan vapautusarmeijan ilmavoimiin vuonna 1997. Hän sai lentäjän koulutuksen ja johti majurina kuljetuslentoyksikköä. Lentotunteja hänellä on 1 680\. Avaruuslentäjän koulutuksessa hän oli kaksi vuotta. Liu valittiin Shenzhou 9 -avaruusaluksen miehistöön. Alus telakoitui Kiinan avaruusasemaan Tiangong 1:een. Avaruusasemalla Liu teki avaruuslääketieteen kokeita. Mission laukaisupäivä oli tasan 49 vuotta myöhemmin kuin päivä, jona Neuvostoliitto laukaisi avaruuteen ensimmäisen naiskosmonautin, Valentina Tereškovan. Liu Yang on 56. naispuolinen avaruudessa käynyt avaruuslentäjä kaiken kaikkiaan yli 500:sta avaruudessa käyneestä avaruuslentäjästä.http://www.space.com/16158-china-female-astronaut-crew- shenzhou-9.html Liu on Kiinan kommunistisen puolueen jäsen. ==Muuta== Liu on perheensä ainoa lapsi. Hän on naimisissa upseerin kanssa, perheessä ei ollut lapsia avaruuslennon aikaan vuonna 2012.http://news.ifeng.com/mainland/special/shenzhoujiuhao/content-3/detail_2012_06/13/15244018_0.shtml?_from_ralated ==Katso myös== * Luettelo naisavaruuslentäjistä == Lähteet == ==Aiheesta muualla== * Spacefacts biography of Liu Yang * Kiinan ensimmäinen nainen avaruudessa – Liu Yang gbtimes.com 18.6.2012 Luokka:Kiinalaiset avaruuslentäjät Luokka:Vuonna 1978 syntyneet Luokka:Elävät henkilöt
Igor Sijsling

Igor Sijsling (s. 18. elokuuta 1987 Amsterdam) on alankomaalainen tennispelaaja. Parhaimmillaan hän on ollut kaksinpelissä ATP-listan sijalla 52 helmikuussa 2014. Hän on voittanut urallaan yhden ATP-turnauksen nelinpelissä. Sijsling saavutti nelinpelin turnausvoiton Atlantassa 2013 Édouard Roger- Vasselinin parina. Lisäksi hän pelasi loppuottelussa vuonna 2008 Amersfoortin turnauksessa Jesse Huta Galungin kanssa ja vuonna 2013 Australian avointen loppuottelussa Robin Haasen kanssa ja Roger-Vasselinin parina Bogotássa. == Lähteet == == Aiheesta muualla == *Igor Sijslingin kotisivut * * Luokka:Alankomaalaiset tennispelaajat Luokka:Vuonna 1987 syntyneet Luokka:Elävät henkilöt
Hygeberht

Hygeberht tai Higbert (k. 803 jälkeen) oli Lichfieldin piispa vuodesta 779 ja lyhyen aikaa arkkipiispa, kun Mercian kuningas Offa oli korottanut Lichfieldin arkkihiippakunnaksi. Offa halusi jakaa Canterburyn arkkihiippakunnan koska Coenwulfin mukaan hän ei voinut sietää arkkipiispa Jænberhtia. Asiaa käsiteltiin Chelsean kirkolliskokouksessa vuonna 787. Hygeberht sai arkkipiispan palliumin paavi Hadrianus I:ltä vuoden 788 loppuun mennessä. Jænberhtin ei tiedetä tehneen valitusta paaville hiippakuntansa jaosta.Stenton, s. 217–218 Clofeshohin kirkolliskokouksessa 12. lokakuuta 803 päätettiin, että Hadrianuksen päätös arkkihiippakunnan perustamisesta ei ollut pätevä, koska se perustui Offan antamaan väärään todistukseenStenton, s. 227. Hygeberht oli eronnut arkkipiispan tehtävästä ennen kokouksen alkamista. ==Lähteet== * ===Viitteet=== Luokka:Brittiläiset piispat Luokka:Keskiajan katoliset arkkipiispat Luokka:700-luvulla syntyneet Luokka:800-luvulla kuolleet
Brian Wilson (baseballpelaaja)

Brian Patrick Wilson (s. 16. maaliskuuta 1982 Winchester, Massachusetts) on yhdysvaltalainen baseballpelaaja, joka pelasi 2006-2012 MLB-liigan San Francisco Giantsissa. Kaudesta 2013 lähtien hän on pelannut Los Angeles Dodgersissa. Hänen pelipaikkansa on syöttäjä. Wilson on tunnettu omalaatuisesta persoonallisuudestaan ja pitkästä mustasta parrastaan. Hänen tunnuslauseensa onkin "Fear the Beard". ==Ammattilaisura== Vuonna 2006 MLB- debyyttinsä tehnyt Wilson oli yksi tärkeimpiä pelaajia Giantsin vuoden 2010 mestarijoukkueessa. Kauden 2012 alussa Wilson joutui leikkaukseen, joka piti hänet pois kentiltä loppukauden. == Lähteet == Luokka:Yhdysvaltalaiset baseballpelaajat Luokka:Vuonna 1982 syntyneet Luokka:Elävät henkilöt
Horkkahyttyset

Horkkahyttyset eli malariahyttyset eli malariasääsket (Anopheles) on hyttysten heimoon kuuluva suku, johon kuuluu noin 400 lajia. Kaikki suvun lajit voivat toimia malariaa aiheuttavien Plasmodium-suvun itiöeläinten vektorina, mutta vain noin 68 lajilla on merkitystä vektoreina ihmiselle. Ollakseen merkittävä malaria-vektori, pitää naaraan horkkahyttysen elää kauan ja luonnollisesti imeä verta ihmisestä.Kuusijalkainen vihollinen s. 79–82 Länsi-Suomessa 1800-luvulla merkittävin malarian vektorina toiminut horkkahyttyslaji oli Anopheles messeae. Horkkahyttyset voivat toimia myös sukkulamatojen aiheuttaman elefanttitaudin vektorina.Kuusijalkainen vihollinen s. 73–78 Yli 600 000 ihmistä kuolee horkkahyttysten levittämään malariaan, mikä tekee horkkahyttysestä maailman vaarallisimman eläimen. == Lajeja == * Anopheles algeriensis * Anopheles artemievi * Anopheles atroparvus * Anopheles beklemishevi * Anopheles claviger * Anopheles daciae * Anopheles labranchiae * Anopheles maculipennis * Anopheles martinius * Anopheles melanoon * Anopheles messeae * Anopheles persiensis * Anopheles plumbeus * Anopheles sacharovi == Elintavat == Horkkahyttyslajit ovat aktiivisia auringonlaskusta auringonnousuun eli lentävät ja pistävät öisin. Suomessa horkkahyttyslajit pystyvät talvehtimaan aikuisina, ja tällöin niitä voi tavata asumuksista ja varastoista. ==Lähteet== * * ===Viitteet=== == Aiheesta muualla == * Suomen Lajitietokeskus: Horkkahyttyset (horkkasääsket) – Anopheles * ITIS: Anopheles * UniProt: Taxonomy - Anopheles * Global Biodiversity Information Facility (GBIF): Anopheles Luokka:Anophelinae Luokka:Seulonnan keskeiset artikkelit
Kapinhiirihaukka

Kapinhiirihaukka (Buteo rufofuscus) on eteläisessä Afrikassa elävä haukkalaji. Laji on uhanalaisuusluokitukseltaan elinvoimainen. == Ulkonäkö ja koko == Kapinhiirihaukan eri-ikäiset yksilöt ovat ulkonäöltään hyvin erilaisia. Täysikasvuiset linnut ovat lähes mustia lukuun ottamatta kastanjan väristä pyrstöä. Kapinhiirihaukan pää on musta, kurkku valkoinen tai ruskea ja silmät oranssit. Kapinhiirihaukan siipien kärkiväli on 130–135 senttimetriä ja linnun pituus 44–55 senttimetriä. Koiraan paino on yleensä hieman alle kilon, kun taas kookkaammat naaraat saattavat painaa jopa 1,3 kiloa. == Levinneisyys ja elinympäristö == Kapinhiirihaukka elää vain eteläisessä Afrikassa. Sitä on tavattu Etelä-Afrikassa, Lesothossa ja Swazimaassa sekä Namibian, Mosambikin ja Botswanan eteläosissa. Elinalue on alle 20 000 neliökilometrin laajuinen. Kapinhiirihaukan muuttomatka on hyvin lyhyt, korkeintaan 500 km, ja toisinaan se ei edes lähde varsinaiselle muuttomatkalle. Kapinhiirihaukka viihtyy mäkisellä tai vuoristoisella kuivalla arolla, niityillä, savannilla ja viljelysalueilla. Se suosii harvaan asuttuja alueita. Lajia on tavattu jopa 3 000 metrin korkeudesta. == Saalistus ja ravinto == Kapinhiirihaukka kiertelee saaliinsa yläpuolella ja tekee sitten nopean syöksyn sen kimppuun. Saatuaan saaliin haukka vie sen paikkaan, jossa se tappaa ja syö sen. Jos haukka saa linnun kiinni pesän läheltä, se syö usein myös saaliin munat. Se saalistaa hyönteisiä (pääasiassa termiitit), hämähäkkejä, pieniä matelijoita (liskot, kameleontit, käärmeet) nisäkkäitä (jyrsijät, jänikset ja kultakontiaiset), sammakoita, kaloja ja itseään pienempiä lintuja (aitokanat, kyyhkyt ja muiden lajien poikaset). Se syö myös auton alle jääneitä lampaita ja hyppyjäniksiä. == Pesintä == Kapinhiirihaukka rakentaa suuren pesän useimmiten avokalliolle tai joskus korkealle puun oksanhaaraan. Pesäpuina se käyttää mäntyjä, eukalyptuksia, poppeleita, pajuja, sumakkeja ja tyräkkejä. Se rakentaa pesänsä ja pienistä oksista koostuvan pesän alustan jopa kolme kuukautta ennen munintaa. Munille tarkoitettu alue on vuorattu ”kuppi”, johon kupinhiirihaukka munii 1–3 valkoista munaa. Naaras hautoo munia noin 40 päivää kesä–heinäkuussa, jona aikana uros ruokkii sitä. Laji käyttää samaa pesää useina vuosina. Poikasten kuoriuduttua uros ruokkii niitä ensimmäisen viikon ajan ja naaraskin alkaa osallistua ruokkimiseen toisella viikolla. Poikaset tappelevat ruoasta, ja vahvin poikanen selviytyy lähes poikkeuksetta ainoana elossa untuvikkovaiheen yli. Poikaset lähtevät lentoon noin 50 päivän ikäisinä ja ovat riippumattomia emostaan 70 päivää vanhoina. Kapinhiirihaukka saa yhden poikueen vuodessa, ja se on yksiavioinen. == Uhat == Kapinhiirihaukkaa uhkaavat elinympäristöjen tuhoutuminen, myrkytykset, törmäykset sähköverkkoihin ja haukkojen tarkoituksellinen ampuminen. Kannan kehityssuunta on kuitenkin vakaa ja laji on luokiteltu elinvoimaiseksi. == Lähteet == == Aiheesta muualla == * Levinneisyyskartta Avibasen sivuilla Luokka:59.3 Linnut Luokka:Hiirihaukat
Uski

Uski on muun muassa seuraavien suomalaisten henkilöiden sukunimi: *Camilla Hackman-Uski (s. 1959), nopeuslaskija *Jaakko Uski (k. 1918?), Haminan punakaartin johtomiehiä *Jani Uski (s. 1973), jääkiekkoilija *Jani Uski (s. 1990), biljardinpelaaja *Oula Uski (s. 1992), jääkiekkoilija *Pirkko ”Piitu” Uski (s. 1967), näyttelijä *Suvi Uski, sosiaalipsykologi, sosiaalisen median tutkija ja start up -yrittäjä.
Scott Foley

Scott Kellerman Foley (s. 15. heinäkuuta 1972 Kansas City, Kansas, Yhdysvallat) on yhdysvaltalainen näyttelijä. Hänet tunnetaan muun muassa vääpeli Bob Brownin roolistaan televisiosarjassa Kasvottomat sotilaat ja Noel Cranen roolistaan televisiosarjassa Felicity. Foley on näytellyt myös televisiosarjoissa Dawson’s Creek, Tuho-osasto, Greyn anatomia, True Blood ja Scandal sekä elokuvassa Scream 3. Foley on myös käsikirjoittanut ja ohjannut komediaelokuvan Let’s Kill Ward’s Wife, joka toteutettiin pienellä budjetilla ja siinä esiintyi Foleyn itsensä lisäksi hänen näyttelijätuttaviaan ja -sukulaisiaan. Elokuva sai kriitikoilta valtaosin kielteisen vastaanoton. Foley meni vuonna 2000 naimisiin näyttelijä Jennifer Garnerin kanssa, johon hän oli tutustunut Felicityn kuvauksissa. He kuitenkin erosivat vuonna 2003 (avioero vahvistettiin 2004). Kesäkuusta 2007 lähtien Foley on ollut naimisissa näyttelijä Marika Dominczykin kanssa. Pariskunnalla on kolme lasta. ==Filmografia== ===Elokuvat=== Vuosi Elokuva Rooli Muuta 1997 Kuolleeksi kruunattu Matt tv-elokuva 1998 Someone to Love Me: A Moment of Truth Movie Ian Hall tv-elokuva Forever Love David tv-elokuva 2000 Self Storage Zack Griffey lyhytelokuva Scream 3 Roman Bridger 2001 Rennie’s Landing Casey Shepherd tunnettu myös nimellä Stealing Time 2002 Kirotut sielut luutnantti Steven Coors 2006 Firestorm: Last Stand at Yellowstone tri. Clay Harding tv-elokuva 2014 Let’s Kill Ward’s Wife Tom myös käsikirjoittaja, ohjaaja ja tuottaja 2017 Naked Cody ===Televisiosarjat=== Vuosi Televisiosarja Rooli Muuta 1995 Sweet Valley High Zack 1 jakso 1997 Step by Step Jeremy Beck 1 jakso 1998 Dawson’s Creek Cliff Elliot 5 jaksoa 1998–2002 Felicity Noel Crane 84 jaksoa 1999 Zoe, Duncan, Jack and Jane Montana Kennedy 2 jaksoa 2002 Girls Club Wayne Henry 1 jakso 2002–2009 Tuho-osasto Sean Kelly 12 jaksoa 2003 A.U.S.A. Adam Sullivan 8 jaksoa 2004 Jack & Bobby Lars Christopher 1 jakso 2005 House Hank Wiggen 1 jakso 2006–2009 Kasvottomat sotilaat vääpeli Bob Brown 69 jaksoa 2009 The Last Templar Sean Daley lyhytsarja 2009 Kova laki: Erikoisyksikkö Dalton Rindell 1 jakso 2009–2010 Puumanainen Jeff 4 jaksoa 2010–2011 Greyn anatomia Henry Burton 15 jaksoa 2011–2012 True Blood Patrick Devins 9 jaksoa 2012–2018 Scandal Jake Ballard 70 jaksoa ==Lähteet== ==Aiheesta muualla== * * * CBS - Unit - Scott Foley * Scott Foley TV.com-sivustolla Luokka:Yhdysvaltalaiset elokuvanäyttelijät Luokka:Yhdysvaltalaiset televisionäyttelijät Luokka:Vuonna 1972 syntyneet Luokka:Elävät henkilöt
Holguínin lentoasema

Holguínin lentoasema eli Frank Paísin kansainvälinen lentoasema (, IATA: HOG, ICAO: MUHG) on Kuuban itäosissa sijaitsevan Holguínin kaupungin kansainvälinen lentoasema. Finnair lensi Aurinkomatkojen lomalentoja Holguiniin, aina vuoteen 2012 saakka, Boeing 757-200 -koneilla. Luokka:Kuuban lentoasemat
Olofsson

Olofsson tai Olofson on muun muassa seuraavien henkilöiden sukunimi: * Alfred Olofsson (1892–1950), suomalainen suojeluskuntaupseeri * Anna Carin Zidek, o.s. Olofsson (s. 1973), ruotsalainen ampumahiihtäjä ja olympiavoittaja * Christina Olofson (s. 1948), ruotsalainen elokuvaohjaaja, -tuottaja ja -käsikirjoittaja * Einar Olofsson (1886–1955), suomalainen venesuunnittelija * Fredrik Olofsson (s. 1996), ruotsalainen jääkiekkoilija * Gustav Olofsson (s. 1994), ruotsalainen jääkiekkoilija * Jacob Olofsson (s. 2000), ruotsalainen jääkiekkoilija * Karl Olofsson, Carolus Pictorius (k. 1649), suomalainen pappi ja hartauskirjallisuuden suomentaja * Karl-Uno Olofsson (s. 1940), ruotsalainen keskimatkojen juoksija * Leander Olofsson (1831–1913), ahvenanmaalainen maanviljelijä, laivanvarustaja ja valtiopäivämies * Marcus Olofsson (s. 1982), ruotsalainen jalkapalloilija * Maud Olofsson (s. 1955), ruotsalainen poliitikko ja ministeri * Peter Olofsson (s. 1957), ruotsalainen käsipalloilija * Pär Olofsson, ruotsalainen kuvittaja ja taiteilija * Rune Pär Olofsson (1928–2018), ruotsalainen kirjailija, toimittaja ja pappi * Victor Olofsson (s. 1995), ruotsalainen jääkiekkoilija.
Lakeuden portti

Lakeuden portti on Kuusiokunnissa ilmestyvä ilmaisjakelulehti. Lehti julkaistaan joka torstai. Lehden ensimmäinen numero julkaistiin keväällä 2011.Lakeuden portti 6/2012 == Lähteet == == Aiheesta muualla == *lakeudenportti.com Luokka:Suomalaiset paikallislehdet Luokka:Suomalaiset ilmaisjakelulehdet
Flying Swords of Dragon Gate

Flying Swords of Dragon Gate () on vuonna 2011 julkaistu wuxia-elokuva. Elokuvan pääosia esittävät Jet Li, Zhou Xun, Chen Kun, Li Yuchun, Kwai Lun- mei, Louis Fan, Mavis Fan, Wu Di, Zhuang Guoqi, Li Yuan, Gordon Liu ja Zhang Xinyu. Elokuvan on ohjannut Tsui Hark. Elokuvan juoni perustuu osittain vuoden 1966 elokuvaan Dragon Gate Inn ja vuoden 1992 elokuvaan New Dragon Gate Inn. == Aiheesta muualla == * Luokka:Wuxiaelokuvat Luokka:Vuoden 2011 elokuvat Luokka:Hongkongilaiset elokuvat Luokka:Tsui Harkin ohjaamat elokuvat Luokka:Uudelleenfilmatisoinnit Luokka:3D-elokuvat
Paavola (Myrskylä)

Paavola on Paavolantien varrella oleva kylä Myrskylässä. Siellä on toiminut aikaisemmin Paavolan kartano, mikä on toiminut alun perin Myrskylän kartanon maidontuotantoa tukevana kasvattamokartanona, apukartanona. Alue on ollut uukuniemeläisen siirtoväen asuttamaa toisen maailmansodan jälkeisestä ajasta alkaen. Kyläkeskus muodostuu Metsälän, Poutalan, Virtalan, Suolasalmen ja Hankalan taloista. Paavolan keskustasta pohjoiseen menevältä osuudelta kääntyy länteen menevä tie, joka kiertää Koirasuon eteläpuolelta ja päättyy miltei Pukkilan rajalle. Tien pääasiallinen käyttö on metsäautotie. Pohjoiseen kääntyvän Paavolantien jatkeella on Sääksmäentie, joka muodostaa oman kylämäisen kokonaisuutensa, jossa ovat Kilpilän ja Vaskiharjun talot. Sääksmäentie kiertää ympyrän ja sen itäisin osa on miltei Pukkilan kunnanrajalla. Teleliikenteeseen vaikuttaa Telian Kanteleen telemasto. Paavolantien varrella, mutta jo lähellä Kylmäsuota sijaitsevat Metsämäen ja Koivulinnan talot, joista jälkimmäinen ei ole siirtoasutusta, vaan saanut asukkaansa Myrskylän kartanolta. Koivulinnalta kääntyy oikotie Kulmalaan Kylmäsuontiehen idässä yhtyen, jonka varrella on kaksi vapaa-ajanasuntotaloa. Tien päässä on kaksi taloa, Kulmala ja Marjala. Paavolassa ei ole enää karjataloutta, vaan viljanviljelyä. ==Luonnonsuojelu== Paavolan kolmas Kerttu Nelimarkan perikunnan maille perustettu luonnonsuojelualue Takusenojalla, YSA206827, 20.2.2012, sijaitsee Paavolassa. Sen laajuus on 10,7 hehtaaria. Paavolan ensimmäinen luonnonsuojelualue Karsojalla ja toinen luonnonsuojelualue Lähdeojalla ovat lähempänä Kylmäsuota. https://www.uudenmaanliitto.fi/files/23509/Liiteaineisto_2_Suojelualueiden_kohdekuvaukset_Uusimaa- kaavan_ehdotusvaihe_kevat_2019.pdf https://www.openstreetmap.org/search?query=Myrskyl%C3%A4#map=14/60.6874/25.8169 == Paavolantie == Paavolantie kulkee Myrskylän kirkonkylästä Paavolan kylän kautta Kylmäsuolle. Paavolantie paikka muuta 10 Paavolantien ja seututie 167:n risteys 33 39 46 Sudentullintien risteys ja Paavolantie 46:n liittymä suuri oja ja maantiesilta 117 liittymätie kenttäsaha ja vapaa-ajanasunto Ojalankujan risteys Valkeasuon itäinen metsäautotie moottoriajoneuvolla-ajo kielletty ja puomi Sudentullintien risteys ja Paavolantie 46:n liittymä 242 304 Valkeasuon läntinen metsäautotie puomi metsästysmaja Myrskylän Metsäpojat ry http://www.myrskyla.fi/index.php?id=14 373 Metsälän luomutila http://www.metsalanluomutila.fi/ metsäautotie yhtyy seututie 162:een Sääksmäentien risteys metsäautotie yhtyy seututie 162:een tilatie 473 535 545 tilaliittymä Onnin tupa Koirasuon metsäautotie 617 Metsälän luomutila taukotupa 768 Metsämäki Kylmäsuo 805 Koivulinna Kylmäsuo 819 A Kylmäsuo 819 B Kylmäsuo 819 C Kylmäsuo lato - entinen kylmäkuivuri Kylmäsuo Kylmäsuontien risteys == Lähteet == * Suuri Maatilakirja * Maanmittauslaitos * Myrskylän teknisen toimen kartta * Fonecta === Viitteet === Luokka:Myrskylän kylät
Apolloperhoset

Apolloperhoset (Parnassiinae) on ritariperhosten heimoon kuuluva päiväperhosten alaheimo. Siihen kuuluu maailmanlaajuisesti noin 70 perhoslajia, joista lähes 50 kuuluu sukuun Parnassius.http://www.insects- online.de/frames/papilio.htm Apolloperhoset eroavat varsinaisista ritariperhoslajeista mm. huulirihmojen ja nilkkojen anatomisten piirteiden perusteella. Alaheimon lajit ovat kooltaan keskikokoisia tai suuria. Usein lajit ovat siipiensä pohjaväriltään valkoisia, mutta myös muita värejä löytyy, etenkin suvun Parnassius ulkopuolella. Lisäksi etusiiven kärkiosassa on tyypillisesti läpikuultava alue, joka saattaa lajista riippuen kattaa suuren osan siiven pinta-alasta. Siipien muoto on melko pyöreä ja joillakin lajeilla takasiiven takareunassa on lisäksi taaksepäin suuntautuneita kannuksia. Monilla lajeilla toukka elää jollakin piippuruohokasvilla (Aristolochiaceae). Osalla lajeista ravintokasvina toimii jokin maksaruoho- (Crassulaceae) tai unikkokasvi (Papaveraceae).N. Mark Collins & Michael G. Morris: Threatened Swallowtail Butterflies of the World: The Iucn Red Data Book 1985. ISBN 978-2880326036 Vaikka joukossa on muutama laajaltikin levinnyt laji, useimpien alaheimon lajien levinneisyys rajoittuu huomattavan pienille maantieteellisille alueille. Apolloperhoset ovat tyypillisesti vuoristolajeja, tai niitä tavataan muuten karuissa ja kylmissä ympäristöissä. Äärimmäisenä esimerkkinä himalajanapollo (Parnassius epaphus), jonka on todettu elävän Himalajalla jopa 6000 m:n korkeudessaMani, M. S. "Ecology and Biogeography of High Altitude Insects". Springer 1968. ISBN 9789061931140. Koska etenkin vuoristoissa maaston muodot tuottavat esteitä perhosten liikkumiselle, populaatiot eriytyvät nopeasti toisistaan ja alaheimossa yleisenä piirteenä on lajien paikallisten populaatioiden merkittävä ulkonäöllinen vaihtelu. Useat lajit onkin jaettu pieniin maantieteellisesti rajoittuneisiin ja ulkonäöllisesti hieman toisistaan poikkeaviin alalajeihin, joilla on monesti elinalueellaan uhanalainen asema. Osaa lajeista uhkaa jopa häviäminen. Levinneisyydeltään lajit ovat leimallisesti palearktisia eli apolloperhoslajeja tavataan Euroopassa, Aasiassa sekä Saharan pohjoispuolisessa Afrikassa. Lisäksi muutamia Parnassius-suvun lajeja tavataan Pohjois-Amerikan tundralla ja vuoristoissa. Lajirunsaus on selvästi suurin Aasian vuoristoissa ja monien siellä pienillä maantieteellisillä alueilla elävien lajien elintavat tunnetaan varsin huonosti. Euroopassa lajeja on yhdeksän.Haahtela, Saarinen, Ojalainen & Aarnio: Suomen ja Euroopan päiväperhoset. Gummerus 2012. ISBN 978-951-20-8386-2 == Lähteet == == Aiheesta muualla == * paljon kuvia lajeista ja alalajeista Luokka:Ritariperhoset
John Montgomery

John Montgomery -nimisiä henkilöitä: * John Montgomery (1695–1765), skotlantilais-suomalainen ruukinpatruuna, ruotsalais-suomalaisen Montgomery- suvun kantaisä * John Montgomery (1881-1948), yhdysvaltalainen kenttä-, este- ja kouluratsastaja sekä poolonpelaaja * John Michael Montgomery (s. 1965), yhdysvaltalainen country-laulaja ja lauluntekijä
Oksjärvi

Oksjärvi voi tarkoittaa seuraavia: * Oksjärvi, Kymijoen vesistöön kuuluva järvi Nastolassa * Oksjärvi, Kokemäenjoen vesistöön kuuluva järvi Tammelassa * Oksjärvi, Karjaanjoen vesistöön kuuluva järvi Suomusjärvellä Salossa * Oksjärvi, Kokemäenjoen vesistöön kuuluva järvi Lammilla Hämeenlinnassa * Oksjärvi, Kokemäenjoen vesistöön kuuluva järvi Oksjärvenkulmalla Hämeenlinnassa * Oksjärvi, Kokemäenjoen vesistöön kuuluva järvi Takamaan kylässä Hämeenlinnassa * Oksjärvi, Kokemäenjoen vesistöön kuuluva järvi Tuuloksessa Hämeenlinnassa * Oksjärvi, Kokemäenjoen vesistöön kuuluva järvi Kuhmoisissa * Iso Oksjärvi, Kymijoen vesistöön kuuluva järvi Jämsässä * Iso Oksjärvi, Kokemäenjoen vesistöön kuuluva järvi Ylöjärvellä * Pikku Oksjärvi, Kokemäenjoen vesistöön kuuluva järvi Ylöjärvellä * Vähä Oksjärvi, Kymijoen vesistöön kuuluva järvi Jämsässä == Katso myös == *Oksijärvi Luokka:Järvien täsmennyssivut
Rausch

Rausch on saksalainen suklaanvalmistaja. Yhtiön perusti Wilhelm Rausch vuonna 1918 Berliinissä nimellä Rausch Privat-Confiserie. Yhtiön johtajana on vuodesta 1981 ollut Jürgen Rausch. Rausch käyttää vuonna 2000 perustetun Rausch Plantagen Schokolade -tuoteryhmänsä kussakin tuotteessa vain yhden maan kaakaota, joita se hankkii eri puolilta maailmaa, etenkin Etelä-Amerikasta. Eri laaduissa on kaakaota 35–80 prosenttia. Suomessa Rauschin suklaita myy Lidl tuotenimellä J.D. Gross. ==Lähteet== Luokka:Suklaa Luokka:Makeisvalmistajat Luokka:Saksalaiset teollisuusyritykset
Tre Ankare

thumb|Tre Ankare White Portion -annosnuuskaa. Tre Ankare () on ruotsalainen suunuuskamerkki, joka tuotiin markkinoille vuonna 1977. Se oli Swedish Matchin ensimmäinen pussinuuska. Tre Ankare Mini tuli myyntiin vuonna 1986. Tre Ankaren valkoisissa pusseissa on nikotiinia 0,8 prosenttia, ja pussin paino on 0,9 grammaa. Valkoisten Tre Ankare Mini -pussien nikotiiniosuus on sama, ja pussin paino on 0,5 grammaa.Tre Ankare snus – Swedish Snus == Lähteet == Luokka:Nuuskamerkit
Bell P-59 Airacomet

Bell P-59 Airacomet oli ensimmäinen yhdysvaltalainen suihkuhävittäjä.http://airandspace.si.edu/collections/artifact.cfm?id=A19450016000 Koneen suihkumoottorit perustuivat brittiläisen Frank Whittlen kehittämään Gloster E.28/39:ssä käytettyyn. Konetyyppi ei häikäissyt lento- ominaisuuksillaan, ja sen ainoa vahva ominaisuus oli suuri lakikorkeus. Kone saavutti huippunopeutensa korkealla, 10 670 metrissä, mikä oli tiedustelulentokoneeksi varsin kelvollinen tuona aikana. Lakikorkeus oli tuohon aikaan sangen kunnioitettava – 14 080 metriä.Mondey: s. 16 Testilennot osoittivat P-59 Airacometin olleen asealustana vain keskinkertainen. Huippunopeus oli sama kuin Gloster Meteorilla, 665 km/h.Chant: s. 39 Konetyypin siivet olivat suorat ja trapetsimaiset, mikä oli kehityskaudelle hyvin tunnusomaista. Konetyypin aseistus oli sijoitettu sen nokkaan ja käsitti 37 mm lentokonetykin ja kolme 12,7 mm konekivääriä. Lisäksi suihkuhävittäjä saattoi kuljettaa ulkopuolisissa ripustuksissa enintään 907 kg verran (2 000 paunaa/lb) pommeja tai raketteja.Chant: s. 38 == Kehitys == Koneen tuotantomallia edelsi XP-59A-tutkimuskone, jossa suihkumoottoria kehitettiin. Projekti alkoi Gloster-Whittle E. 28/39:n tehtyä ensilentonsa, jonka jälkeen Power Jetsin kehittämä W.1X-moottori toimitettiin General Electricille. XP-59A lensi ensilentonsa 1. lokakuuta 1942 Murocin tukikohdasta. Koelentojen aikaan koneessa oli hämäyksenä propelli. Koneen moottorit käyttivät keskipakokompressoria. General Electric oli päätoimittaja 15:lle moottorille. Suorituskyky oli pettymys: moottorit tuottivat liian vähän työntövoimaa suhteessa painoon ja lentokoneen huippunopeus oli 404 mph korkeudessa. 300:sta tilatusta koneesta vain 66 oli valmistettu: 3 kappaletta XP-59A-mallia, 13 kpl YP59A-mallia, 20 kpl P-59A-mallia ja 30 kpl P-59B-mallia. Valmistetuista Airacometeista jäljelle jääneet lahjoitettiin teknisille oppilaitoksille. Perutusta XP-59B-mallista tuli lopulta Lockheed P-80 Shooting Star. Alkuperäinen XP-59-tunnus oli varattu XP-52:n seuraajalle, joka käytti mäntämoottoria ja kaksoispyrstöä eikä liittynyt XP-59A-malliin. ==Tekniset tiedot== ==Lähteet== *Chant, Chris: II Maailmansodan Lentokoneet - 300 tärkeintä konetyyppiä kaikkialta maailmasta, Karisto, 2008, Hämeenlinna, suom. Petri Kortesuo ISBN 978-951-23-5025-4 (s. 38–39) Alkuteos englanniksi: Amber Books, 1999 *Mondey, David: The Hamlyn Concise Guide to American Aircraft of World War II, Chartwell Books, Lontoo Englanti, ISBN 0-7858-1361-6 (s. 15–16) (englanniksi) ===Viitteet=== ==Aiheesta muualla== *http://www.nationalmuseum.af.mil/factsheets/factsheet.asp?id=2215 *http://www.air-and-space.com/Bell%20P-59%20Airacomet.htm *http://www.militaryfactory.com/aircraft/detail.asp?aircraft_id=183 *http://www.joebaugher.com/usaf_fighters/p59.html *http://www.fiddlersgreen.net/models/aircraft/Bell-P59-Airacomet.html Luokka:Yhdysvaltalaiset hävittäjälentokoneet Luokka:1940-luvun hävittäjälentokoneet P-59 Airacomet
Martin Arnold

Martin Arnold (s. 1959 Wien, Itävalta) on kokeellisen elokuvan tekijä, joka työstää uudelleen löytämäänsä filmiaineistoa. Hän on myös itävaltalaisen Sixpack Filmsin perustajajäsen. Arnold opiskeli psykologiaa ja taidehistoriaa Wienin yliopistossa. Hän on opettanut elokuvan tekoa Wisconsinin yliopistossa Milwaukeessa, San Francisco Art Institutessa, Städelschulessa, Kansas City Art Institutessa, Bard Collegessa ja Binghamtonin yliopistossa. Hänen elokuviaan levittävät Canyon Cinema Yhdysvalloissa ja Sixpack Film Itävallassa. Arnoldin elokuvat ovat voimakkaasti leikattuja sekvenssejä, joissa muutama sekunti materiaalia venytetään isommiksi töiksi. Passage à l’actessa (1993) hän käyttää useita sekunteja elokuvasta Kuin surmaisi satakielen ja tekee siitä tarinan, joka kertoo aggressiosta ja jännitteistä perinteisessä amerikkalaisessa perheessä. Martin Arnold edustaa sukupolven taiteilijoiden siirtymistä kokeelliseen elokuvan ja videotaiteeseen. Teoksia kuten Passage à l’actea (1993) varten Arnold kirjoitti listan tarvittavista editoinneista, jotka editori sitten toteutti. 1990-luvun puolivälissä Arnold tutustui Avidin digitaaliseen editointilaitteeseen, jonka ansiosta hän pystyi itse työskentelemään materiaalin kanssa ja leikkaamaan siitä intensiivisesti toistuvia sekvenssejä itse. Ensimmäisessä digitaalisesti leikatussa projektissaan, Alone: Life Wastes Andy Hardyssa (1998), hän käytti materiaalia Mickey Rooneyn hahmosta Andy Hardysta, joka esiintyi vuosien 1937–1946 suositussa elokuvasarjassa. ==Valittu filmografia== *Jeanne Marie Renée (2002) *Deanimated (2002) *Alone. Life Wastes Andy Hardy (1998) *Brain Again: Spot (1994) *In Futurum (1994) *Jesus Walking on Screen (1993) *Passage à l’acte (1993) *Remise (1993) *Pièce touchée (1989) *O.T.2 (1986) *O.T.1 (1985) == Aiheesta muualla == *Verkkosivujen Martin Arnold | Elokuva *Martin Arnold at Canyon Cinema Cooperative * *Sixpack Film Luokka:Videotaiteilijat Luokka:Vuonna 1959 syntyneet Luokka:Elävät henkilöt
Siloksaanit

Siloksaanit ovat polymeerisiä yhdisteitä, joiden runkona on vuorotteleva pii- happi-ketju, joka voi olla suora, haaroittunut tai syklinen. Piiatomeihin on usein myös liittynyt alkyyliryhmiä. Avoketjuisten siloksaanien rakennetta voidaan kuvata yleisellä kaavalla R3Si(OSiR2)nOSiR3 ja syklisten siloksaanien rakennetta voidaan kuvata kaavalla (R2SiO)n. R tarkoittaa hiilivetyryhmää ja n on kokonaisluku. == Ominaisuudet ja valmistus == Molekyylimassaltaan pienet suoraketjuiset di-, tri- ja tetrasiloksaanit, esimerkiksi heksametyylidisiloksaani, ovat huoneenlämpötilassa kirkkaita nesteitä. Myös käytetyimmät sykliset siloksaanit oktametyylisyklotetrasiloksaani, dekametyylisyklopentasiloksaani ja dodekametyylisykloheksasiloksaani ovat helposti haihtuvia nestemäisiä aineita. Molekyylimassaltaan suuria polysiloksaaneja kutsutaan silikoneiksi ja ne ovat öljymäisiä tai elastomeereja. Siloksaanit ovat stabiileja yhdisteitä, jotka eivät reagoi kovin helposti, lukuun ottamatta eräitä toisiintumisreaktioita. Siloksaaneja valmistetaan hydrolysoimalla kloorisilaaneja tai silaaniestereitä. Hydrolyysin ensimmäisessä vaiheessa muodostuu silanoleja, jotka kondensoituvat helposti happojen vaikutuksesta, jolloin niistä lohkeaa vesimolekyyli ja muodostuu siloksaaneja. == Lähteet == == Aiheesta muualla == *The Danish Environmental Protection Agency: Siloxanes (D3, D4, D5, D6, HMDS), Evaluation of health hazards and proposal of a health-based quality criterion for ambient air Environmental Project No. 1531, 2014 pdf Luokka:Orgaaniset yhdisteet Luokka:Piiyhdisteet
1,3-dimetyyliamyyliamiini

1,3-dimetyyliamyyliamiini (DMAA, metyyliheksamiini) on orgaaninen yhdiste, jota markkinoidaan eri nimillä ravintolisänä. Sitä ovat käyttäneet varsinkin voimalajien harrastajat.Vaarallista ainetta sisältävä ravintolisä vedettiin myynnistä, Yle, uutiset Metyyliheksamiinia käytetään myös dopingaineena.Timo Seppälä: Tämä on vaarallisin dopingaine urheilijoille Helsingin Sanomat 26.2.2014. Sitä sisältävät tuotteet on Suomessa vedetty markkinoilta, koska Eviran saamien tietojen mukaan sillä on haittavaikutuksia terveydelle erityisesti kofeiinin kanssa. Se aiheuttaa vakavia haittavaikutuksia sydämen ja aivojen toiminnalle. Sitä on myyty muun muassa tuotenimellä Jack3D. Yhdisteen on kehittänyt lääketehdas Eli Lilly ja patentoinut nimellä Forthane mutta sen patentti on vanhentunut.Valmisteyhteenveto (Arkistoitu linkki) Nykyisin sillä ei ole lääketieteellistä käyttöä. Vuonna 2006 se tuli Yhdysvalloissa markkinoille ravintolisänä laihduttajille ja kuntoilijoille nimellä Geranamine.Carroll, Will. (16.8.2010) Under The Knife: 997. Baseball Prospectus. == Lähteet == Luokka:Piristeet Luokka:Amiinit Luokka:Dopingaineet ja -menetelmät
Howard Sounes

Howard Sounes (s. 1965 Welling, Iso-Britannia) on brittiläinen kirjailija ja journalisti. Hän on kirjoittanut elämäkerrat Paul McCartneystä, Bob Dylanista ja Charles Bukowskista. Vuonna 2013 ilmestynyt teos Amy, 27 kertoo kuudesta muusikosta, jotka kuolivat 27-vuotiaina: Amy Winehouse, Jimi Hendrix, Jim Morrison, Janis Joplin, Brian Jones ja Kurt Cobain. == Lähteet == == Aiheesta muualla == * Virallinen sivusto Luokka:Brittiläiset kirjailijat Luokka:Vuonna 1965 syntyneet Luokka:Elävät henkilöt